open-index/open-wikipedia-markdown huggingface dataset:
Makarius (Maletõtš)

**Makarius** (ukraina keeles *Макарій*; kodanikunimega Микола Іванович Малетич *Mõkola Ivanovõtš Maletõtš*; sündinud 1. oktoobril 1944 Krasne külas Lvivi oblastis) on Ukraina Õigeusu Kiriku Lvivi metropoliit ja Ukraina Õigeusu Kiriku Püha Sinodi alaline liige.

## Haridus
Metropoliit Makarius sündis Lvivi oblasti Turka rajooni Krasne külas. 1973. aastal asus ta õppima  Odessa vaimulikku seminari ning 1975. aastal pühitseti ta Vene Õigeusu Kiriku (VÕK) preestriks. 1982. aastal lõpetas ta Moskva vaimuliku seminari. 

## Teenistus vaimulikuna
### Vene Õigeusu Kirikus
Ta teenis Vene Õigeusu Kirikus preestrina Donetski, Luhanski, Rostovi ja Lvivi oblastis. 

### Ukraina Autokefaalses Õigeusu Kirikus
1989. aastal lahkus ta VÕK-st. 1996. aastal pühitsesid Ukraina Autokefaalse Õigeusu Kiriku (UAÕK) patriarh  Demetrius (Jarema) ja ülempiiskopid Igor (Isitšenko) ja Methodius (Kudrjakov) ta Lvivi piiskopkonna piiskopiks. 1997. aastal sai temast ka Rivne ja Volõõnia piiskop, 2001. aastal ülendati ta ülempiiskopiks ning 2011. aastal metropoliidiks. 27. veebruaril 2015. aastal valis erakorraline piiskoppide kogu ta UAÕK eestseisja kohusetäitjaks (*[[locum tenens]]*). 4. juunil 2015 valiti ta UAÕK eestseisjaks. Seoses Vene Õigeusu Kirikust lahkulöömisega pandi ta VÕK poolt kirikuvande alla, mille Konstantinoopoli Õigeusu Kiriku Püha Sinod tühistas 2018. aasta oktoobris.

### Ukraina Õigeusu Kirikus

Ta osales 2018. aasta lõpus Ukraina Õigeusu Kiriku asutamisel. 2019. aastast on ta Ukraina Õigeusu Kiriku Püha Sinodi alaline liige.

## Vaata ka
*Ukraina Õigeusu Kiriku piiskop

## Viited

## Välislingid
*Ирина Гасанова. Если такое безобразие продолжится, мы можем потерять Томос - митрополит Макарий - Апостроф, 23.05.2019
Thomas Malthus on surnud, mu arm

"**Thomas Malthus on surnud, mu arm**" on ansambli August Hunt 2011. aasta singel. Singel pärineb albumilt "Meie aeg on käes ...". Laulu video sai 2011. aastal kodumaiste muusikavideote edetabelis Eesti TOP 50 esikoha. Video režissöör on Andzei Matsukevits.

## Viited
Ulvi hooldekodu

**Ulvi hooldekodu** on Lääne-Virumaal Vinni vallas Ulvi külas tegutsev hooldekodu. 

Hooldekodu avati 6. märtsil 1999. 

1999–2002 oli hooldekodu juhataja Liivi Uueni. 2019. aasta seisuga on hooldekodu juhataja Maarika Koppel.

## Viited

## Välislingid
*https://www.hooldekodukoht.ee/hooldekodud/ulvi-hooldekodu
Nikolai von Glehni ausammas

**[[Nikolai von Glehn]]i ausammas** on ausammas Tallinnas Nõmme linnaosas Mustamäe nõlval Ehitajate tee jalakäigusilla juures.

Ausammas avati 12. novembril 2011. Ausamba autorid on skulptorid Paul Mänd ja Seaküla Simson.
Selfi

**Selfi** (inglise keeles *selfie*; ka *selvefoto* või *enekas*) on endast tehtud foto, autoportree liik. Selfi tegemiseks (selfitamiseks) kasutatakse sageli näiteks nutitelefoni.

## Viited
Märtsiküüditamine

**Märtsiküüditamine** (läti keeles *Marta deportācijas*) ehk **operatsioon Priboi** (vene keeles Операция Прибой, 'murdlaine') oli Eestis, Lätis ja Leedus 1949. aasta 25.–28. märtsil läbiviidud massküüditamine. Sellega viidi Baltikumist välja üle 90 000 "riigi vaenlaseks" lahterdatud inimese, kes asustati sunniviisiliselt ümber Siberisse. Üle 70% küüditatutest olid naised või alla 16-aastased lapsed.

Avalikult esitleti seda osana ühiskonna "dekulakiseerimisest", ent operatsiooni tegelikuks eesmärgiks maaühiskonna lõhkumise kaudu kollektiviseerimise ettevalmistamine ning Nõukogude okupatsioonivõimude vastu võitlevate metsavendade toetajate ja tugivõrgustiku hävitamine. Eesmärk ka täideti, 1949. aasta lõpuks olid kollektiviseeritud 93% talusid Lätis ja 80% Eestis. Leedus oli protsess aeglasem ning 1951. aasta teisel poolel korraldasid Nõukogude võimud seal veel ühe küüditamisaktsiooni, mida tuntakse operatsioon Osenina.

Ohvrite kõrge suremuse tõttu peetakse Nõukogude võimu küüditamisaktsioone mitmete autorite poolt genotsiidiks. Martensi klausli ja Nürnbergi harta alusel otsustas Euroopa Inimõiguste Kohus, et tegu oli inimsusvastase kuriteoga.

Küüditatute ümberasumine pidi algse plaani järgi jääma alaliseks, ehkki Stalini surmale järgnenud destaliniseerimise Sulaaja perioodil lubati osadel neist siiski järgemööda koju naasta.

## Väljasaadetavate arv
Mastaapse operatsiooni läbiviimisel oli esmaseks ülesandeks väljasaadetavate perekondade kindlaksmääramise töö käivitamine. Nõukogude Liidu Ministrite Nõukogu 29. jaanuaril 1949 vastu võetud määrusega nr 390-138ss pandi paika väljasaadetavate arvud Baltikumis. Eesti NSV-s 7500 perekonda, 22 500 inimest, Läti NSV-s 13 000 perekonda, 39 000 inimest ning Leedu NSV-s 8500 perekonda, 25 500 inimest. Kokku kuulus määruse järgi ümberasustamisele 29 000 perekonda ja 87 000 inimest.

## Viited

## Kirjandus
* Aigi Rahi-Tamm & Andres Kahar (2009). "The Deportation Operation "Priboi" in 1949"; Toomas Hiio, Meelis Maripuu & Indrek Paavle (toim). *Estonia Since 1944: Report of the Estonian International Commission for the Investigation of Crimes Against Humanity.*. Tallinn: Inimsusevastaste Kuritegude Uurimise Eesti Rahvusvaheline Komisjon, lk 361–384.
* Toimik "Priboi", artikleid ja dokumente 1949. aasta märtsiküüditamisest ISBN 9789949968718
Aymeric Laporte

**Aymeric Jean Louis Gerard Alphonse Laporte** (sündinud 27. mail 1994 Agenis) on Prantsusmaal sündinud Hispaania jalgpallur, kes mängib keskkaitsjana Saudi Araabia kõrgliiga klubis Al Nassr ja Hispaania jalgpallikoondises.

Ta liitus 2010. aastal 16-aastaselt Hispaania kõrgliiga klubiga Athletic Bilbao. Ta oli pärast Bixente Lizarazut alles teine prantsuse mängija, kes selle klubiga liitunud oli. Hispaania kõrgliigas tegi ta klubi meeskonnas debüüdi 2012. aasta detsembris. Kokku mängis ta Athletic Bilbaoga Hispaania kõrgliigas kuuel hooajal. Hooajal 2013–14 valiti ta Hispaania kõrgliiga sümboolsesse koosseisu. 2015. aastal võitis ta klubiga Hispaania superkarika.

2018. aasta jaanuaris liitus Laporte Manchester Cityga. Ülemineksumma oli 57 miljonit naelsterlingit. Tegemist oli mõlema klubi jaoks suurima üleminekuga. Kohe esimesel hooajal tuli ta klubiga Inglismaa meistriks. Esimese värava Inglismaa kõrgliigas lõi ta 25. augustil 2018 mängus Wolverhampton Wanderersi vastu. 2018–19 tuli ta Manchester Cityga teist hooaega järjest Inglismaa meistriks. Hooajal 2018–19 valiti ta ka Premier League'i hooaja sümboolsesse koosseisu.

Suvel 2023 liitus Laporte ligi 30 miljoni euro eest Al Nassriga.

Aastatel 2011–2016 mängis ta Prantsusmaa noortekoondistes. 2021. aasta mais sai ta Hispaania kodakondsuse ja debüteeris sama aasta 4. juunil sõprusmängus Portugali vastu.

Ta on kaugelt baski päritolu.

## Saavutused
;Athletic Bilbao
*Supercopa de España: 2015
;Manchester City
*Premier League: 2017–18, 2018–19, 2020–21
*FA Cup: 2018–19
*EFL Cup: 2017–18, 2018–19, 2020–21
*FA Community Shield: 2018
*UEFA Meistrite Liiga: Teine koht 2020–21

## Viited

## Välislingid
Pahad Seemned

**Pahad Seemned** (ka **Jaan Pärn ja Pahad Seemned**) on 1998. aastast Tartus tegutsev rokkansambel. 

Algusaastatel kandis Tartu Üliõpilaste Looduskaitseringi Levimuusikaansambli nime. Praeguse nime võttis kollektiiv 2003. aastal. 

Ansambel koosneb peamiselt Tartu Ülikooli loodusteadlastest. Ansambel esines 2010. aasta ETV "Teadlaste öö" saates. Jaan Pärna ja Pahade Seemnete muusikat on kasutatud 2020. aastal digikultuuriaasta ühe minuti filmide seas Andres Keili ja Madis Reimundi filmis "Kevad". "Pahad Seemned" jagas 2023.a. Genialistide klubis lava ansambliga Puuluup. 

## Koosseis
*Jaan Pärn – vokaal
*Juhan Javoiš – kitarr
*Jüri-Ott Salm – akordion, klahvpillid
*Lauri Kulpsoo – trummid
*Siim Randveer – kitarrid
*Mait Metspalu – bass

Endine liige:
*Ann Ideon – vokaal, viiul

## Diskograafia
*2007 EP "Lahkuvad lennud"   
*2010 album "Pahad Seemned"
*2021 album "Praktiliselt valmis"
*2023 EP "Pusle"
Laulud kogumikes:
*2004 "Pesnja druzjei" albumis "Mätta Fondi 25 kuldset lööklaulu 6. osa"
*2010 "Veider vandaal" albumis "Kohalik ja kohatu 3"
*2020 "Unistus" albumis "Ühepäevikute elu"

## Viited

## Välislingid

*Jaan Pärn ja Pahad Seemned Bandcampis
Czesław Słania

**Czesław Słania** (22. oktoober 1921 Czeladź – 17. märts 2005 Kraków) oli Poola päritolu postmarkide ja paberrahade graveerija. Ta on graveerinud üle 1000 margi ja pääsenud sellega Guinnessi rekordite raamatusse.

Ta sündis aastal 1921 Czeladźis Będzini maakonnas Sileesia vojevoodkonnas. Aastal 1945 asus ta õppima Krakowi Kunstiakadeemiasse.

Aastal 1956 asus ta elama Rootsi.
Allan Vainola ja Unenäopüüdjad

**Allan Vainola ja Unenäopüüdjad** on Eesti ansambel.

Ansambli asutas 2006 Allan Vainola.

Liikmeid:
*Allan Vainola
*Merli Plink – vokaal.

## Diskograafia
*album "Igavene suvi"

## Viited
Hajnali demograafiline lahkmejoon

**Hajnali demograafiline lahkmejoon** või lihtsalt **Hajnali joon** oli John Hajnali kontseptsioon abiellumusest Euroopas.

1965. aastal avastas ungari-briti majandus- ja matemaatikaakadeemik, et kui tõmmata lahkmejoon Peterburist sirgelt Triestesse (tänapäeva Itaalias), siis see jagas 17. ja 18. sajandil kinnistunud, kuid teise maailmasõja eelsed sündimuse ja pereprotsesside suhted kaheks sfääriks.

## Läänesfäär
Läänesfääri iseloomustas hiline ja suure vallalisusmääraga nn *malthuslik* abielu, seega ka viljakuse suhteliselt madalad näitajad.

## Idasfäär koos taskutega
Idasfääris, sealhulgas Vahemere piirkonnas ning Iiri ja Soome nii-öelda taskutes, olid nii varajased kui ka kõiksed abielud tavaks, suurt viljakust nurjas samas suur suremus.

## Vaata ka
*Demograafiline üleminek

## Viited
Georg Otsa nimelise Muusikakooli Bigbänd

**Georg Otsa nimelise Muusikakooli Bigbänd** oli Georg Otsa Muusikakooli juures tegutsenud bigbänd. Ansamblit juhtisid Siim Aimla ja Kristina Bianca Rantala.

Ansambel asutati 2004 ja tegutses kuni Georg Otsa nimelise Muusikakooli sulgemiseni 2022. aastal.

Ansambel mängis põhiliselt nüüdisaegsete rütmidega muusikat (*funky, latin, jazz-rock* jne), kuid ka traditsioonilisemat džässi. Ansambel on esinenud muu hulgas Tallinna vanalinna päevadel, noorte džässiüritustel ja festivalidel.

2005. aastal ilmus Bigbändil plaat Eesti muusikaga, kus teevad kaasa mitmed Eesti tippmuusikud (Raul Vaigla, Raivo Tafenau, Mihkel Mälgand jt). 

Nagu iga koolikollektiiv oli Bigbänd igal aastal eri koosseisuga ja vastavalt sellele sündisid ka seaded ja repertuaarivalik.

## Viited

## Välislingid
*http://otsakool.edu.ee/muusikakollektiivid/bigband/
Gerli Padar & The Moon

**Gerli Padar & The Moon** on Eesti ansambel, mis on asutatud 2011. aastal ja mille vokaalsolist on Gerli Padar-Parmas. Ansambel esitab 1990. aastate Eesti hitte omas võtmes.

## Koosseis
*Gerli Padar – vokaal
*Taavi Langi
*Indrek Tetsmann
*Tõnis Tüür
*Dagmar Oja
*Andrus Rannaääre
*Andres Raag
*Meelis Unt

## Diskograafia
*2012 – album "Disco kuul"

## Viited

## Välislingid
*Koduleht
Eller Sümfoniett

**Eller Sümfoniett** (ka **Heino Elleri nimelise Tartu Muusikakooli sümfoniett**) on Heino Elleri nimelise Tartu Muusikakooli juures tegutsev orkester.

Orkestri dirigent on aastast 2000 Lilyan Kaiv ja kontsermeister on Kadri Sepalaan.

Orkester on esinenud nii Eestis kui ka välismaal.

## Viited

## Välislingid
*https://www.tmk.ee/kollektiivid/eller-sumfoniett
Heino Tartes ja Sõbrad

**Heino Tartes ja Sõbrad** on Eesti rahvamuusikaansambel. Ansambli eesotsas on Heino Tartes.

## Diskograafia
*2008 album "Helisev Põlvamaa"

## Viited
Mátyási kirik

**Mátyási kirik** (ungari keeles *Mátyás-templom*) on roomakatoliku kirik Budapesti ajaloolises kantsis Budas (Budapesti I ringkonnas). Kirik on gooti stiilis ja seda on täiendatud uusgooti stiilis. Selle taga asub Kalamehe bastion, kust avaneb vaade üle Doonau jõe ja Pesti.

## Vaata ka
*Buda linnuse kvartal

## Välislingid
Gunnar Sträng

**Gunnar Georg Emanuel Sträng** (23. detsember 1906 Järfälla vald – 7. märts 1992 Stockholm) oli Rootsi poliitik; ta kuulus Rootsi Sotsiaaldemokraatliku Töölispartei ridadesse. Ta oli aastatel 1955–1976 Rootsi rahandusminister.

Tema poliitiline karjäär algas 1938–1951 Maatöötajate Liidu esimehena. Aastal 1945 sai ta parlamendi liikmeks. 6. juulil 1945 sai tast portfellita minister põllumajandusministeeriumis Per Albin Hanssoni neljandas valitsuses. 28. oktoobrist 1946 kuni 1. oktoobrini 1948 oli ta Rootsi põllumajandusminister Tage Erlanderi esimeses valitsuses. 1. oktoobrist 1948 kuni 12. septembrini 1955 oli ta Rootsi sotsiaalminister Tage Erlanderi teises valitsuses. 12. septembrist 1955 kuni 8. oktoobrini 1976 oli ta Rootsi rahandusminister (Tage Erlanderi kolmandas ja Olaf Palme esimeses valitsuses).
Per Edvin Sköld

**Per Edvin Sköld** (25. mai 1891 Svedala – 13. september 1972 Hööri vald) oli Rootsi poliitik, ta kuulus Rootsi Sotsiaaldemokraatliku Töölispartei ridadesse.

Ta oli aastatel 1932–1936 ja 1945–1948 Rootsi põllumajandusminister. Aastatel 1936–1938 oli ta Rootsi kaubandusminister, aastatel 1938–1945 oli ta Rootsi kaitseminister, aastatel 1948–1949 portfellita minister ja aastatel 1949–1955 Rootsi rahandusminister.
Deinstedt

**Deinstedt** on vald Saksamaal Alam-Saksi liidumaal Rotenburgi kreisis.

Valla pindala on 20,20 km². 31. detsembril 2017 elas seal 659 inimest.

Deinstedt kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Deinstedtist, sai uue 1823. aastal loodud Stade regiooni osa.

## Viited
Palee

**Palee** on uhke esinduslik ehitis, enamasti suursugune loss. 

Paleesid on valdavalt ehitatud Euroopas riigipeade – vürstide, kuningate, keisrite – ning tänapäeval eeskätt presidentide tarvis. 

Paleede läbivateks arhitektuurilisteks stiilideks on traditsiooniliselt olnud barokk ja uusbarokk.

## Vaata ka
*Doodžide palee

## Välislingid
Philipp-Teedy Tüür

**Philipp Theodor "Teedy" Tüür** (23. mai 1930 – 8. mai 2005) oli eesti metodisti vaimulik, kunstnik, luuletaja ja aforist. 

Ta oli helilooja Erkki-Sven Tüüri isa.

## Välislingid
https://www.tv7.ee/arhiiv/90ndate-parand/pastor-luuletaja-kunstnik-teedy-tuur_p104577/
Stephen Barclay

**Stephen Paul Barclay** (sündinud 3. mail 1972 Lytham St Annesis Lancashire'i krahvkonnas) on Suurbritannia poliitik, kes kuulub Briti Konservatiivsesse Parteisse ning on 2010. aastast Kirde-Cambridgeshire'ist valitud Suurbritannia parlamendi liige. 

16. novembrist 2018 on ta Euroopa Liidust lahkumise riigisekretär (pärast endise riigisekretäri Dominic Raabi tagasiastumist). 2018. aasta juulist kuni 2023. aasta 13 novembrini oli ta Department of Health and Social Care'i riigiminister.
Buda palee

**Buda palee** (ungari keeles *Budavári Palota*, saksa keeles *Burgpalast*) on kunagiste Ungari kuningate paleekompleks Budapestis ajaloolises Buda linnuse kvartalis. Tänapäeval tegutsevad palees Ungari Rahvusgalerii ja Budapesti Ajaloomuuseum.

## Ajalugu
Praegusele asukohale rajati varajane linnus 1265. aastaks. Tänapäevane suursugune barokkpalee ehitati aastatel 1749–1769, mida nimetati kuningapaleeks (ungari keeles *Királyi-palota*) või kuningalossiks (ungari keeles *Királyi Vár*, saksa keeles *Königliche Burg*).

### Teine maailmasõda
Palee sai Budapesti piiramise ajal tõsiseid kahjustusi, kuid rekonstrueeriti hiljem.

## Vaata ka
*Buda

## Välislingid
* 
* http://budacastlebudapest.com (inglise keeles)
Georges-Louis Leclerc de Buffon

**Georges-Louis Leclerc de Buffon** (7. september 1707 Montbard, Burgundia, Prantsusmaa – 16. aprill 1788 Pariis, Prantsusmaa) oli prantsuse loodusteadlane, matemaatik, kosmoloog ja entsüklopedist.

Tema teosed mõjutasid kaht järgnenud loodusteadlaste põlvkonda, kelle seas olid Jean-Baptiste Lamarck ja Georges Cuvier. Buffon avaldas oma eluajal 36-köitelise kvartköites "Loodusloo" (*Histoire Naturelle*), millele järgnesid kahe aastakümne vältel postuumsed lisaköited tema raamatumärkmete ja muude uurimuste põhjal.

Teadusloolane Ernst Mayr kirjutas: "Buffon oli tõepoolest isaks kogu loodusloolisele mõttele, mis 18. sajandi teisel poolel ilmavalgust nägi."

Buffon tegutses intendandi, tänapäeva mõistes direktorina Kuninga Aias (Jardin du Roi), mida tänapäeval nimetatakse Taimeaiaks ehk botaanikaaiaks (Jardin des Plantes).

## Viited

## Välislingid
John Bercow

**John Simon Bercow** (sündinud 19. jaanuaril 1963) on Briti poliitik, kes oli House of Commonsi spiiker 2009. aasta juunist 2019. aasta oktoobri lõpuni. Ta oli ka samaaegselt Suurbritannia parlamendi (House of Commons) liige Buckinghami jaoks. Enne House of Commonsi spiikriks valimist oli ta Briti Konservatiivse Partei liige.

2009. aasta oktoobris juhatas Bercow Suurbritannia noorte parlamendi esimest iga-aastast istungit House of Commonsis, muutes nad ainsaks grupiks, kes saavad läbi viia debatte, välja arvatud parlamendiliikmed. Ta on juhatanud iga järgnevat istungit ja osalenud igal aastakonverentsil, käsitledes ja toetades noorte parlamendi liikmeid kogu Suurbritanniast.
Bechet

**Bechet** on linn Rumeenias Dolji maakonnas. Linn asub Doonau kaldal ajaloolises Olteenia piirkonnas.

Bechet sai linnaõigused 2004. aastal.

2011. aasta rahvaloenduse andmetel oli Becheti elanikest rumeenlasi 59,42% ja mustlasi 32,62%. Rahvus oli teadmata 7,95%-l elanikest.

## Galerii

Dunarea la Bechet 1.jpg
Dunarea la Bechet 2.jpg
Parc Bechet.jpg
Țăndărei

**Țăndărei** on linn Rumeenias Ialomița maakonnas. 

Linn asub Ialomița jõe ääres ajaloolises Munteenia piirkonnas.

Asulat on ürikutes esmamainitud 1594. aastal, linnaõigused sai 1968. aastal.

2011. aasta rahvaloenduse andmetel oli Țăndărei elanike arv 13 219, neist 65,47% rumeenlasi, mustlasi 10,85% ja muust rahvusest inimesi 0,11%. Rahvus oli teadmata 23,55%-l inimestest.

## Viited

## Välislingid
Jaan Kukk

**Jaan Kukk** (14. märts 1887 Viira küla (Tähemaa küla), Kavastu vald, Tartumaa – 14. märts 1947 Pärnu) oli Pärnu linnaarst, Pärnu Eesti Arstide Seltsi, Pärnu suvitus- ja supeluse seltsi ning tiisikuse vastu võitlemise seltsi asutaja.

## Haridus
* 1897–1907 Tartu klassikaline gümnaasium
* 1907–1908 Peterburi sõjameditsiiniline akadeemia
* 1908–1913 Tartu Ülikooli arstiteaduskond

## Elukäik
1912. aastal täitis Jaan Kukk üliõpilasena arsti kohuseid Pärnu-Jaagupis. 1914. aastast pidas ta Pärnus erapraksist arstina sisehaiguste alal ja oli samal ajal ka linnakooli arst. Aastatel 1914–1915 oli ta Esimese maailmasõja päevil kannatada saanud sõdurite ja nende perekondade abistamise Pärnu komitee laatsareti arst ning Vene Punase Risti Pärnu komitee laatsareti arst. 1916–1937 ja 1944–1947 oli Kukk Pärnu linnaarst, ühtlasi 1916–1923 ka Pärnu sadamaarst.

Eesti vabadussõjast võttis Jaan Kukk osa Pärnu 9. jalaväepolgu kaitsepataljoni arstina. 1919–1920 oli ta Kaitseliidu Pärnu malevkonna arst.

1919–1923 oli Pärnu Eesti arstide seltsi asutaja ja selle juhatuse liige. 1926–1931 töötas Pärnu linna tervishoiuosakonna juhatajana.

Jaan Kukk oli 1928. aastal asutatud Pärnu suvitus- ja supeluse seltsi asutaja ja esimees, samuti oli ta tiisikuse vastu võitlemise seltsi asutaja. Kukk kuulus Pärnu Endla teatri ette valmistavasse komiteesse.

Jaan Kukk organiseeris Pärnusse Vabadussõjas langenute monumendi püstitamist ning pidas läbirääkimisi 1919. aastal tulevase monumendi kavandite üle skulptor Amandus Adamsoniga. 1923. aastal algatas Kukk idee püstitada Pärnusse mälestussammas Lydia Koidulale, olles selle elluviimise eestvedaja.

Kukk oli Pärnu kuurordi arendamise idee tuline pooldaja ning osales uue supelasutuse asutamisel ja 1937. aastal avamispidustuste korraldamisel.

Jaan Kukk elas Pärnus aadressil Nikolai 19 ja hiljem Esplanaadi 5, kus ta oma 60. sünnipäeval suri. Ta on maetud Alevi kalmistule.

## Viited

## Välislingid
* Foto: Jaan Kukk
Sokotri keel

**Sokotri keel** ehk **sokotra keel** on Jeemenis Sokotra saarel kõneldav keel, mis kuulub semi keelte hulka. See on üks kuuest tänapäeva Lõuna-Araabia keelest. Kõnelejaid on umbes 70 000.

Lisaks Soktora saarele räägitakse seda ka lähedal asuvatel ‘Abd al-Kūrī ja Samḩah' saartel.

Sokotra keel on väga tugeva araabia keele mõju all ja hävimisohus.

## Viited
Buda linnusemäe tunnel

**Buda linnusemäe tunnel** (ungari keeles *Várhegy-alagút*) ehk **Buda linnuse tunnel** (*Budai Váralagút*) on 1856. aastal jalakäijatele avatud ja Buda linnusemäge läbiv kaunistatud esiportaaliga tunnel tänapäeva Budapesti I ringkonnas (*Várkerület*). 

## Projekt

Tunneli projekteeris ning kaeve- ja ehitustöid juhtis šoti insener Adam Clark, kelle juhtimisel valmis neli aastat varem tunneliesine Doonau jõge ületav Széchenyi kettsild. Kolm aastat kaevatud tunneli eesmärgiks oli inimeste jalavaeva vähendamine ümber pikliku kõrgendiku kõndimisel. Aasta pärast valmimist avati see hobuliiklusele.

## Autoliiklus
Tänapäeval ühendab 350 meetri pikkune tunnel kettsillalt ning Fő ja Lánchídi tänavast lähtuvat ringliiklust Krisztinavárosi elamupiirkonna Alagúti tänavaga.

## Vaata ka
*Széchenyi kettsild

## Viited
Florin Andone

**Florin Andone** (sündinud 11. aprillil 1993 Botoșanis) on Rumeenia jalgpallur, kes mängib ründajana Inglismaa kõrgliiga klubis Brighton & Hove Albion ja Rumeenia jalgpallikoondises.

Ta alustas karjääri Hispaania kolmandas liigas mängides. 21-aastaselt tegi ta Córdoba meeskonnas profidebüüdi. Ta skooris oma esimeses mängus Hispaania kõrgliigas 5. jaanuaril 2015, kui kohtuti Granadaga. Sama aasta 16. jaanuaril lõi ta mängus Eibari vastu värava juba kümnendal sekundil. Kokku lõi ta hooajal 2014–15 Hispaania kõrgliigas viis väravat. Pärast seda suutis Córdoba liigas allesjäänud 18 mänguga koguda vaid kaks viiki ning jäi liigas viimaseks. Järgmisel hooajal lõi Andone Hispaania esiliigas 21 väravat, millega oli ta liigas paremuselt teine väravakütt. Samal hooajal valiti ta liiga hooaja sümboolsesse koosseisu.

2016. aastal naasis Andone Hispaania kõrgliigasse, liitudes Deportivo La Coruñaga. Ka hooaeg 2016–17 oli Andone jaoks edukas, kui ta lõi liigas 12 väravat. Järgmisel hooajal langes Deportivo La Coruña aga kõrgliigast välja.

2018. aasta mais sõlmis Andone viieaastase lepingu Brighton & Hove Albioniga. Üleminekusumma oli umbes kuus miljonit eurot. Esimese värava Inglismaa kõrgliigas lõi ta 1. detsembril 2018 mängus Huddersfield Towni vastu. Suurem osa hooajast 2019–20 mängis ta laenul Türgi kõrgliiga klubis Galatasaray.

Debüüdi Rumeenia jalgpallikoondises tegi ta 13. juunil 2015 EM-i valikmängus Põhja-Iirimaa vastu. Koondisekarjääri esimese värava lõi ta sama aasta 17. novembril mängus Itaalia vastu. Ta kuulus Rumeenia koondisse 2016. aasta Euroopa meistrivõistlustel.

## Viited

## Välislingid
Lehliu Gară

**Lehliu Gară** on linn Rumeenias Călărași maakonnas. Linn asub ajaloolises Munteenia piirkonnas.

Linna haldusalasse kuulub kolm küla: Buzoeni, Răzvani ja Valea Seacă.

Asulat on ürikutes esmamainitud 1853. aastal, linnaõigused sai 18. aprillil 1989. aastal.

2011. aasta rahvaloenduse andmetel oli Lehliu Gară elanikest rumeenlasi 78,34%, mustlasi 14,33% ja muust rahvusest inimesi 0,1%. Rahvus oli teadmata 7,21%-l inimestest.

## Viited
Oleg Pissarenko Band

**Oleg Pissarenko Band** on Eesti ansambel.

Ansambel asutati 2004.

## Koosseis
*Oleg Pissarenko (kitarr)
*Raun Juurikas (klahvpillid)
*Mihkel Mälgand (bass ja kontrabass) 
*Ahto Abner (löökriistad).

## Diskograafia
*album "Kes sa oled"
Lendava Makaronimonstrumi kirik

**Lendava Spagetikoletise Kirik** (inglise keeles *Church of the Flying Spaghetti Monster*) on sotsiaalne liikumine, mis on suunatud kreatsionismi õpetamise vastu koolides. Selle põhimõtteid arendatakse satiirilises "pastafarianismi" õpetuses,

Liikumise algatas Oregoni Ülikooli füüsikatudeng Bobby Henderson (s 1980) Ameerika Ühendriikides Kansase osariigis 2005. aastal. Aasta hiljem avaldas ta "Lendava Makaronimonstrumi Evangeeliumi" ("The Gospel of the Flying Spaghetti Monster"). Pastafarianismis lõpetab palve sõna rāmen.

Järgijad on jõudnud edukalt välja võidelda spagetisõela peas kandmise õiguse ametlikel dokumendifotodel. Lendava Spagetikoletise usku venelane Andrei Filin kannab juhiloa pildil peas köögisõela, sest tema "religioon" pastafarianism nõuab peakatte kandmist. Austria mees Niko Alm võitis sarnase kohtuvaidluse pärast kolme-aastast võitlust süsteemiga ning sai õiguse juhiloapildil spagetisõela peas kanda. Tšehhi mees Lukáš Nový, kes elab Brnos, sõnas, et tema usk nõuab, et ta kannaks spagetisõela peas kogu aeg. Ametnike sõnul oleks tema palve eiramine olnud vastuolus usulise võrdsuse seadusega, mis lubab usulistel või meditsiinilistel põhjustel isikut tõendava dokumendi fotol peakatet kanda, kui see ei kata nägu.

Venemaal algasid pastafarianistide aktsioonid 2013. aastal. Liikumise esimene juht oli "pastriarh" Sama Pasta IV (Mihhail Samin, s. 2000). "Lendava Makaronimonstrumi Evangeelium" avaldati Venemaal 2016. aastal. Mihhail Samin oli ka arvutiteadlase Eliezer Yudkowsky raamatu "Harry Potter and the Methods of Rationality" ('Harry Potter ja ratsionaalse mõtlemise meetodid') Venemaal väljaandmise algataja 2018. aastal.

## Viited

## Välislingid
 
* Pastafarismi ametlik koduleht
Aberavon (Suurbritannia parlamendi valimisringkond)

**Aberavon** (kõmri keeles: *Aberafan*) on valimisringkond, mis asub Walesis Suurbritannias. 

Valimisringkond on esindatud House of Commonsis Suurbritannia parlamendis. 

Valimisringkonda esindab House of Commonsis Stephen Kinnock Briti Leiboristlikust Parteist.
Gheorgheni

**Gheorgheni** (ungari keeles *Gyergyószentmiklós*, saksa keeles *Niklasmarkt*) on linn Rumeenias Harghita maakonnas. Linn asub ajaloolises Transilvaania piirkonnas.

Linna on ürikutes esmamainitud 1332. aastal.

2011. aasta rahvaloenduse andmetel oli Gheorgheni elanikest ungarlasi 83,73%, rumeenlasi 9,05%, mustlasi 2,37% ja muust rahvusest inimesi 0,07%. Rahvus oli teadmata 4,76% protsendil inimestest.


Gheorgheni panorama.jpg
Gyergyószentmiklós, Márton Áron utca, 7.jpg
Gyergyószentmiklós, Városháza.jpg
Gyergyószentmiklós, Rákóczi Ferenc utca.jpg


## Viited
Dave Dave

**David Rothenberg** (18. juuni 1976 Brooklyn, New York – 15. juuli 2014 Las Vegas, Nevada) oli Ameerika Ühendriikide filminäitleja.

## Viited
Gustav Adolfi Muusikakool

**Gustav Adolfi Muusikakool** on Tallinna Gustav Adolfi Gümnaasiumi juures tegutsev muusikakool. Muusikakooli haldab Gustav Adolfi Sihtasutus. Kooli tegevjuht on Rauno Laikjõe ja juhataja on Moonika Tambi.

## Viited

## Välislingid
*Koduleht
Oskar Rütli medal

**[[Oskar Rütli]] medal** on Tartu Rotary Klubi iga viie aasta tagant välja antav medal isikule, kellel on tähelepanuväärseid teeneid Rotary liikumise edendamisel.

Medalit antakse välja aastast 2007.

## Laureaadid
*2007 Leo Allas
*2012 Raivo Hellerma

## Viited

## Välislingid
*http://tarturotary.ee/oskar-rutli-medali-statuut/
Tobiase Selts

MTÜ **Tobiase Selts** on Hiiu maakonnas tegutsev selts, mille peaeesmärk on uurida ja tutvustada eesti helilooja Rudolf Tobiasega seotut. 

Selts asutati 30. novembril 1993. Seltsi asutamise idee käis välja Evald Teras.

Selts on muu hulgas korraldanud klaveriõpilaste konkurssi, kus esitatakse ka Tobiase loomingut.

## Viited

## Välislingid
*https://tobias.hiiumaa.ee/
Jaan Krossi Sihtasutus

**[[Jaan Kross]]i Sihtasutus** oli Eesti sihtasutus. Asutus andis välja Jaan Krossi kirjandusauhinda. 

Asutus registreeriti Äriregistris 2009 ja kustutati 2019. aastal.
Mihkel Vendel

**Mihkel Vendel** (sündinud 28. septembril 1993) on eesti näitleja. 

Ta on lõpetanud 2012. aastal Kuressaare Gümnaasiumi ja 2017. aastal Tartu Ülikooli Viljandi kultuuriakadeemia näitlejana (11. lend). 2017. aasta veebruaris alustas ta tööd NUKU teatris. Aastal 2020 sai temast vabakutseline näitleja.

Ta on mänginud teleseriaalides "Vabad mehed" ja "Siberi võmm". Samuti on Mihkel Vendlil roll olnud ka Eesti filmis “Mehed”. 

## Viited

## Välislingid
*
Jaan Tõnissoni Selts

MTÜ **Jaan Tõnissoni Selts** on Eesti selts, mis tegeleb Jaan Tõnissoni pärandiga seotuga. 

Seltsi põhikirja järgi see "ühendab riigivanem Jaan Tõnissoni elu ja tegevuse uurimisest ja tutvustamisest ning tema ideede kaasaegsest rakendamisest huvitatud inimesi, kes on Jaan Tõnissoni vaimus valmis tegutsema ühiskonna ja rahva hea käekäigu ning tuleviku nimel".

Seltsi juhatuse esimees on Krista Aru.

## Viited

## Välislingid
*Koduleht
*Jaan Tõnissoni Seltsi leht Facebook-is
;Meedias
* Raimu Hanson: "Jaan Tõnissoni selts seab sihte" Tartu Postimees, 13. veebruar 2014
* "Selts tahab Tallinnasse Jaan Tõnissoni monumenti ja väljakut" Tartu Postimees, 8. aprill 2019
* Krista Aru: "Seltsiliikumine lahustub võimaluste tulvas – noorteta Tartu Postimees, 3. juuli 2019
Tiina (ballett)

"**Tiina**" on Lydia Austeri 1955 valminud ballett.

Teose libreto kirjutasid Ants Särev ja Lydia Auster, tuginedes August Kitzbergi näidendile "Libahunt".

Teos kanti esimest korda ette 1955 Estonia teatris.

## Viited
Biała Podlaska

**Biała Podlaska** on maakonnaõigustega linn Poolas Lublini vojevoodkonnas, Biała Podlaska maakonna keskus. Aastatel 1975–1998 oli Biała Podlaska Biała Podlaska vojevoodkonna keskus.

Linn asub Valgevene piirist umbes 20 km kaugusel.

Ürikutes on linna esmamainitud 1481. aastal, linnaõigused sai 1670. aastal.

## Galerii

Biala-Podl-08030824.jpg
Biala-Podl-08030830.jpg
Biala_Podlaska_Wagzal_Robert_Wielgorski.jpg


## Viited
Raivo Tafenau Band

**Raivo Tafenau Band** on Eesti ansambel. Ansambli eesotsas on Raivo Tafenau.

## Diskograafia
*2003 album "Ice on Ipanema" (*feat*. Sergio Bastos)
*2004 album "The Snow Queen" (*feat*. Neda)
*2008 album "Contrasting Colors" (koos Sergio Bastosega).

## Viited
Frakkimine

**Frakkimine** (saksa *die Frakturierung*) on kõrgsurve meetodiga vedeliku surumine maa-alustesse kivimitesse, et avada olemasolevad lõhed ja ekstraheerida gaasi või naftat. Frakkimine on optimaalne meetod kildagaasi ammutamiseks maapõuest.

## Kildagaasi varud

Kildagaasi (sks k das Schiefergas) leidub kõikjal maailmas. Uuringuid on tehtud eelkõige Põhja- ja Lõuna-Ameerikas, Euroopas, Kagu-Aasias, Austraalias ning Põhja- ja Lõuna-Aafrikas. Kildagaasi varud on ka Põhja- ja Ida-Eestis.

## Kildagaasi ammutamine

Kildagaasi varude aktiivsemad kasutajad on USA, Kanada ja Hiina. Euroopas on suuremad varud Suurbritannias, Prantsusmaal, Saksamaal, Poolas ja Rumeenias. Samas on keskkonnariskide tõttu kildagaasi ammutamine frakkimise teel Euroopas keelatud Prantsusmaal, Saksamaal, Austrias, Tšehhis ja Bulgaarias, Šotimaal, Iirimaal. Kildagaasi ei ammutata Eestis frakkimismeetodi abil ega muul viisil. 

## Frakkimise meetod

Kildagaasi varudeni jõudmiseks (keskmiselt 2…3 km sügavusel) puuritakse pinnasesse puuraugud. Vesi koos kvartsiliiva ja paksendusainega juhitakse suure surve all kivimisse tehtud puuraukudesse, millega laiendatakse kivimi lõhesid. Lõhedest väljuv gaas kogutakse mahutitesse. Kemikaalidega saastunud vesi kogutakse puuraukudest maapealsetesse veehoidlatesse ning käideldakse. 

## Frakkimise teel saadud gaasi majanduslik väärtus

Gaas on fossiilkütustest puhtaim. Kildagaas on seotud kivimisse, seetõttu on frakkimise meetod gaasi ammutamiseks optimaalne. Gaasi leiukohtade mastaapsus üle maailma võimaldab seda maavara ammutada suurtes kogustes.  

## Frakkimisega kaasnevad riskid

Frakkimine vajab palju vett, mis kasutamise käigus see keemiliselt saastub ning kaasneb pinnase, sh pinna- ja põhjavee saastumise oht. Mikrolõhed maapinnas võivad tekitada kaskaadina levivaid seismiliselt ebastabiilseid olukordi. Frakkimise käigus lenduv metaan muudab õhu koostist. Nimetatud protsessid muudavad keskkonna inimese tervisele ohtlikuks. 

## Vaata ka
*Vaca Muerta naftamaardla

## Välislingid
* Sven Paulus. Arutelu: Eestis tooks kildagaasi kaevandamine rohkem kahju kui kasu ERR Novaator, 24.03.2015 
* Schiefergas und Fracking in Europa. IASS Fact Sheet 1/2015, Institute for Advanced Sustainability Studies (IASS), Potsdam
* Taaniel Kaasma. Kildagaasi varude ja kasutamisega seotud probleemid avaldatud materjalide põhjal. Lõputöö, Tln 2014
* Technically Recoverable Shale Oil and Shale Gas Resources: An Assessment of 137 Shale Formations in 41 Countries Outside the United States. U.S. Department of Energy, Washington, 2013
* What is fracking? Võrguväljaanne Socratic
* David von Bogoslaw. Umweltvorschriften könnten die Aussichten trüben. FAZ, 2009
Hariduse tehnoloogiakompass

**Hariduse tehnoloogiakompass** on haridusotstarbeline tehnoloogiatrendide ülevaade, mida koostab Haridus- ja Noorteamet koostöös haridus- ja tehnoloogiaspetsialistidega. 

Esimene hariduse tehnoloogiakompassi aruanne ilmus 2019. aastal. Selle fookuses on viis valdkonda: tehisintellekt, nutistu, analüütika ja suurandmed, virtuaalreaalsus ja liitreaalsus ning privaatsus.

2020. aastal lisati veel peatükid "Mängustamine ja mängupõhine õpe" ning "Personaliseeritud õpe". 

## Välislingid
* Hariduse tehnoloogiakompass veebis
August Maramaa skulptuur

**[[August Maramaa]] skulptuur** on skulptuur Viljandi maakonnas Viljandi raekoja kõrval. Skulptuuri autor on Aili Vahtrapuu. Skulptuur koosneb kahest osast: August Maramaa kujust ja tema koera kujust.

## Viited
Tiit Kuusiku nimeline lauluvõistlus

**[[Tiit Kuusik]]u nimeline lauluvõistlus** on Estonia Seltsi korraldatav lauluvõistlus. Võistlusel esitatakse vaid eesti heliloojate loomingut.

Esimene võistlus toimus 1993.

## Võitjad
*1993 Rando Piho
*1995 Villu Valdmaa
*1997 Alla Popova
*...

## Viited
Erkmaa Korvpallikool

**Erkmaa Korvpallikool** on spordikool Tartus aadressil Jalaka tänav 52-1. 

Kooli asutasid 2005 Helbe Erkmaa, Neeme Erkmaa ja Aivo Erkmaa.

## Tuntud kasvandikke
*Carlos Jürgens

## Viited

## Välislingid
*Koduleht
*
Tiit Soku Korvpallikool

**[[Tiit Sokk|Tiit Soku]] Korvpallikool** on spordikool Tallinnas aadressil Tervise tänav 21. Varem oli kool iseseisev, ent hiljem ühines see spordiklubiga Nord.

Kool kanti Äriregistrisse 1997.

## Viited

## Välislingid
*https://sknord.ee/tiit-soku-korvpallikool/
*
Sandbostel

**Sandbostel** on vald Saksamaal Alam-Saksi liidumaal Rotenburgi kreisis.

Valla pindala on 31,54 km². 31. detsembril 2017 elas seal 771 inimest. Vald asub 43 km Bremenist kirdes, 60 km Hamburgist läänes.

## Ajalugu
Sandbostel kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Sandbostelist, sai uue 1823. aastal loodud Stade regiooni osa.

1932. aastal, ülemaailmse majanduskriisi ajal avas Hannoveri Evangeelne Luterlik Kirik laagri töötutele üksikutele, kes töötasid Sandbosteli lähedal avalikel töödel (teetööd, maaparandus).

1939. aastal muudeti vahepeal natside ametiühingu *[[Reichsarbeitsdienst]]* poolt üle võetud Sandbosteli laager sõjavangilaagriks Stalag X-B ja tsiviilisikutest vaenulike välismaalaste interneerimislaagriks. 1945. aastani käis laagrist läbi umbes miljon kinnipeetavat. Surmade arvu hinnangud varieeruvad 8000 ja umbes 50 000 vahel. *Immenheimi* kaubanduskeskuses on veel mõned algsed laagrihooned. Kalmistu, kuhu on ühishaudadesse maetud mitu tuhat kinnipeetavat, asub kohe linnast väljas. Siin on neile mälestusmärk.

## Viited

## Välislingid
* www.selsingen.de
* Dokumentatsioon ja mälestuspaik Sandbostel
Aleksandrit-klassi miiniotsija

**Aleksandrit-klass** ehk **projekt 12700** (vene keeles проект 12700 шифр «Александрит», тип «Георгий Курбатов») on Venemaal valmistatud avamere sõjalaeva-miinijahtija (miiniotsija) klass. Nimetatakse ka miinitraaleriks.

## Kirjeldus
Laeva pikkus on 62&nbsp;m, laius 10,7&nbsp;m ja süvis 2,7&nbsp;m. Veeväljasurve on 890 t. Kere on valmistatud vaakumtehnoloogiaga tugevdatud klaasplastist.

Peamasina võimsus on 2500 hj ja kiirus u 16 sõlme.

Relvastuseks on üks 6–30&nbsp;mm automaatkahur, üks 14,5&nbsp;mm kuulipilduja ja üks lühimaa õhutõrjeraketiseade. Laeval on meremiinide veeskamise võime.

Miinide otsimiseks ja hävitamiseks on varustuses sonarid, allveerobot, akustiline traal ja ka traditsiooniline kontakttraal.

## Ajalugu
Esimese laeva, Aleksandr Obuhhovi ehitust alustati Peterburi tehases Almaz 2011. aastal. Algselt planeeritud koostöö prantslastega katkes ja laeva valmimine takerdus. Veeskamine toimus pärast viivitusi lõpuks 27. juunil 2014 ja teenistusse võeti esimene laev 9. detsembril 2016. Teise laeva, Georgi Kurbatovi ehitamist alustati 2015. aastal ja sellel toimus enne veeskamist tulekahju, mis pikendas valmimistähtaega. Kolmanda laeva ehitust alustati 2017. aastal ja see veesati juba 2019. aasta algul.

Algselt olid Aleksandrit-klassi laevad mõeldud vahetama välja üsna vanu 1970. aastatest pärinevaid Sonya-klassi baasi miinitraalereid (praktiliselt ranniku miinitraalerid), kuid tänu avamere otstarbeliste miinitraalerite puudusele (veel käigus kuni 10 Natya-klassi avamere miinitraalerit 1970. aastatest) Venemaa mereväes, klassifitseeriti Aleksandrit hiljem lihtsalt ümber avamere traaleriks.

Kokku on plaanitud valmistada kuni 40 Aleksandrit-klassi laeva.

## Vaata ka
* Sandown-klassi miinijahtija
* Katanpää-klassi miinijahtija
* Sonya-klassi miinitraaler

## Välislingid
* Russianships.info
* Globalsecurity.org
* Naval-technology.com
* Militaryrussia.ru
* Youtube.com: Telekanal Zvezda
Seedorf (Rotenburg)

**Seedorf** on vald Saksamaal Alam-Saksi liidumaal Rotenburgi kreisis.

Valla pindala on 18,69 km². 31. detsembril 2017 elas seal 1098 inimest.

Aastatel 1963–2006 asus Seedorfis Hollandi sõjaväebaas, kus paiknes 41. mehhaniseeritud brigaad. 1. augustil 2006 saadeti see sõjaväeüksus laiali ja baas anti üle Saksamaale, kus sellest sai Bundeswehri 31. õhuväe brigaadi uus baas.

## Viited
Toomas Vanem & The Limited Edition

**Toomas Vanem & The Limited Edition**  on Eesti ansambel.

Ansambel on esinenud näiteks Rock Summeril ja Jazzkaarel.

## Koosseis
*Toomas Vanem – soolokitarr
*Henno Kelp – basskitarr
*Runno Tamra – klahvpillid
*Andrus Lillepea – trummid
*Meelis Sütt – löökpillid
*Ain Varts – rütmikitarr.

## Viited
Rein Ottosoni Purjespordikool

**[[Rein Ottoson]]i Purjespordikool** on purjespordiga tegelev spordikool, mis asub Tallinnas aadressil Pirita tee 17.

Kool asutati 1997.

## Tuntud kasvandikke
*Lauri Väinsalu
*Karl-Martin Rammo

## Viited

## Välislingid
*Koduleht
*
Călimănești

**Călimănești** (ka **Călimănești-Căciulata**) on linn Rumeenias Vâlcea maakonnas. 

Linn asub ajaloolises Olteenia piirkonnas Olti jõe kaldal.

Linna haldusalasse kuulub viis küla: Căciulata, Jiblea Nouă, Jiblea Veche, Seaca ja Păușa.

Călimănești on kuurortlinn, seal asuvad mineraalveeallikad.

2011. aasta rahvaloenduse andmetel oli Călimănești elanike arv 7622, neist rumeenlasi oli 89,6%, mustlasi 5,64% ja teistest rahvustest inimesi 0,2%. Rahvus oli teadmata 4,53%-l inimestest.

## Galerii

Căălimăneşti.jpg
Calimanesti.jpg
Calimanesti_through_River.jpg


## Viited

## Välislingid
Selsingen

**Selsingen** on vald Saksamaal Alam-Saksi liidumaal Rotenburgi kreisis.

Valla pindala on 41,86 km². 31. detsembril 2017 elas seal 3659 inimest. Vald asub umbes 15 km Bremervördest kagus ja 45 km Bremenist kirdes.

Selsingen kuulus – selle valitsusena – 1180. aastal rajatud vürstlikku Bremeni peapiiskopkonda. Kuid religioosses mõttes moodustas Rhade osa Verdeni piiskopkonnast, kuni 1566. aastal kaotasid senised piiskopid paavsti tunnustamise, peale viimase katoliku piiskopi aastatel 1630–1631. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.

Selsingeni valla sõprusvald on Sawston Cambridgeshire'is Inglismaal.

## Viited
Makedoonia

* **[[Makedoonia (piirkond)|Makedoonia]]** on piirkond Balkani poolsaare keskosas

* **[[Vana-Makedoonia]]** oli antiikaja riik 800 eKr–146 pKr
* **[[Makedoonia (Rooma provints)]]** oli Rooma keisririigi provints
* **[[Makedoonia (Kreeka geograafiline piirkond)]]** on Kreeka piirkond
* **[[Põhja-Makedoonia]]**, praegune riik, 1991–2019 kandis nime Makedoonia Vabariik
Taisto Liivandi

**Taisto Liivandi** (24. juuli 1955 Raasiku – 7. veebruar 2019) oli eesti koolijuht ja õpetaja.

Ta lõpetas 1973. aastal Tallinna Spordiinternaatkooli ja 1985. aastal Tartu Riikliku Ülikooli ajalooteaduskonna.

Aastatel 1985–1988 oli Taisto Liivandi Tallinna Polütehnikumi ajaloo ja ühiskonnaõpetuse õpetaja ja aastatel 1988–2013 Jõgeva Gümnaasiumi õpetaja. Pärast koolireformi oli ta aastatel 2013–2017 Jõgeva Põhikooli direktor. Ta loobus direktoriametist tervislikel põhjustel ja töötas elu viimastel aastatel  Viimsi Koolis administraatorina.

Taisto Liivandi oli aastatel 1993–2017 Jõgeva linnavolikogu liige ja aastatel 1999–2002 Jõgeva linnavolikogu aseesimees. Ta juhtis aastaid ka Jõgeva linnavolikogu haridus- ja kultuurikomisjoni. 

Aastatel 1990–1992 oli ta Eesti Kongressi liige.

## Tunnustus
* 1998 Kodanikupäeva aumärk
* 2013 Jõgeva linna teenetemärk (kauaaegse südamega tehtud töö eest haridusvaldkonnas Jõgeva piirkonna inimeste heaks)

## Viited
Harilik kõrvahark

**Harilik kõrvahark** ehk **kõrvahark**  (*Forficula auricularia*) on nahktiivaliste seltsi kuuluv putukas.

## Levik ja elupaik
Harilik kõrvahark on pärit Euroopast, Lääne-Aasiast ja Põhja-Aafrikast, kuid seda on sisse toodud Põhja-Ameerikasse, Austraaliasse ja Uus-Meremaale. Kõige tavalisem kõrvahargi liik Euroopas. Leidub kõikjal Eestis, nii aedades, parkides kui ka metsades. 

## Välimus
Tavaline kõrvahark on kuni 15 mm pikkune putukas. Välimuselt on ta punakaspruun, kollaste jalgade ja lühikeste kattetiibadega. Tema tähtsaimaks tunnuseks on painduva tagakeha lõpul asuv tangjas hark, mis isastel on tugevam kui emastel. Isastel on hark kumerdunud, emastel sirge.

## Eluviis
Eelistab niiskeid ja varjulisi paikasid, päeval peidab end puukoore, kivide, mahalangenud puude, lauatükkide alla. Kõige aktiivsemad öösel.

### Toitumine
Harilik kõrvahark on kõigesööja. Nad toituvad teistest organismidest, nii surnud kui elusatest, sealhulgas lehetäidest, tõukudest, lestadest, ämblikest ja algloomadest. Samuti toituvad nad taimedest, sealhulgas samblikest, vetikatest, puuviljadest ja lilledest. 

### Paljunemine
Täiskasvanud paarituvad hilissuvel ja varasügisel enne maa-aluste pesade rajamist. Enne munemist naasevad isased veebruari keskpaigast aprillini pinnale. Harilikel kõrvaharkidel esineb üks põlvkond aastas, kuigi mõned emased võivad anda kaks põlvkonda. Emane pöörab palju tähelepanu ja suurt hoolitsust munadele ja nümfidele varajaste staadiumite ajal. Pärast munade munemist kogub emane munad hunnikusse ja laob need madalasse auku, mille kohal ta valvab. Esimeses pesakonnas muneb emane 30–55 muna. Teises pesakonnas on mune vähem. Esimesed munad kooruvad 70 päeva pärast munemist, kevadise jaheda temperatuuri tõttu, hiliskevadel või suvel munetud munade koorumiseks kulub vaid 20 päeva.

## Negatiivne mõju
Harilik kõrvahark on mesindusele ja aiandusele kahjulik, elab tarude toppematerjalis ja pragudes, toitub õietolmust, meest ja surnud (mõnikord ka elusaist) mesilastest. Aedades tekitab kahju õite ja puuviljade närimisega. 

## Vaata ka
*Väike kõrvahark

## Viited
Nahktiivalised

**Nahktiivalised** (*Dermaptera*) on selts putukaid.

Nahktiivaliste seltsi kuulub ligikaudu 1300 liiki. 

## Eesti liigid
Eestis on teada kaks liiki:
**Forficula auricularia* – harilik kõrvahark (sage)
**Labia minor* – väike kõrvahark (harv)

## Vaata ka
*lühitiiblased
Kalbe (Alam-Saksi)

**Kalbe** on vald Saksamaal Alam-Saksi liidumaal Rotenburgi kreisis.

Valla pindala on 10,25 km². 31. detsembril 2017 elas seal 589 inimest.

Kalbe kuulus 1180. aastal rajatud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris üürike Vestfaali kuningriik hertsogkonna, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast Hannoveri kuningriigiks ülendamist 1814. aastal – liidendas hertsogkonna reaaluniooni ning hertsoglikust territooriumist, sealhulgas Kalbest, sai uue 1823. aastal loodud Stade regiooni osa.

## Viited

## Välislingid
* www.sittensen.de
Harilik mullakakand

**Harilik mullakakand** (*Oniscus asellus*) on kakandiliste seltsi vähilaadsete alamhõimkonda kuuluv lülijalgne.

## Välislingid
*
Hidžaabi tüübid

See **hidžaabi tüüpide** tabel kirjeldab islami rõivaste terminoloogiliselt eristatud stiile, mis on tavaliselt seotud sõnaga "hidžaab". Araabiakeelset sõna *hijāb* võib tõlkida kui 'kate, mähis, kardin, loor, ekraan, vahesein'. Koraanis viitab see 'lahususe', 'kaitse' ja 'katmise' mõistetele nii päriselulises kui ka metafoorilises mõttes. Selle sõna tähendus on aja jooksul muutunud ning 21. sajandil on see omandanud muslimi naise loori või soolise eraldatuse tähenduse. Eesti keeles viitab mõiste valdavalt islami naiste peakattele ja selle aluseks olevatele usulistele ettekirjutustele.
Vanalinna Advokaadibüroo

**Vanalinna Advokaadibüroo** on Tallinnas tegutsev advokaadibüroo. Büroo eesotsas on Leelo Viil.

Büroo ajalugu ulatub 1950. aastatesse, mil see tegutses nime all *Tallinna II Õigusnõuandla*. 1991 nimetati see ümber **Vanalinna Advokaadibürooks**.

## Vaata ka
*Tallinna I Õigusnõuandla

## Viited

## Välislingid
*https://www.advokatuur.ee/eng/law-offices/law-offices.ao/vanalinna-advokaadiburoo
Advokaadibüroo COBALT

**Advokaadibüroo COBALT OÜ** on Eesti advokaadibüroo. See büroo on Baltimaade advokaadibüroode keti COBALT Eestis tegutsev üksus.

Eestis tegutsev büroo asutati 1990. See büroo on kandnud eri nimesid:
*Advokaadibüroo COBALT AS
*Advokaadibüroo LAWIN AS
*LAWIN Lepik & Luhaäär Advokaadibüroo AS
*AS Advokaadibüroo Lepik & Luhaäär LAWIN.

## Viited

## Välislingid
*Koduleht
Ahausen

**Ahausen** on vald Saksamaal Alam-Saksimaal Rotenburgi kreisis.

Valla pindala on 34,41 km². 31. detsembril 2017 elas seal 1886 inimest.

## Loodus
Wümme jõgi voolab idast läände umbes 2 km Ahauseni keskusest põhjas.

Ahausenit ümbritsev ala on tugevalt metsane ja paljud rajad sobivad matkamiseks. Seal on suured looduskaitsealad, mis koosnevad nõmmedest. Wolfsgrund on tuntud kaitseala lõunas.

## Ajalugu
Küla on esmamainitud 1226. aastal nimega Ouhusen. Siis kuulus Ahausen 1180. aastal rajatud vürstlikku Verdeni piiskopkonda. Linn purustati Kolmekümneaastases sõjas (1618–1648) krahv Tilly vägede poolt. 1648. aastal muudeti vürstlik piiskopkond Verdeni vürstkonnaks, mida valitseti esialgu personaalunioonis Rootsi krooniga – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas vürstkonna reaaluniooni ning vürstlikust territooriumist, sealhulgas Ahausenist, sai uue 1823. aastal loodud Stade regiooni osa.

## Vaatamisväärsused
Evangeelne luterlik kirik on küla maamärk. Kirikut ehitati ümber 1637. aastal ja taas 1848. aastal.

Ahauseri veski ja selle 36 000 m² veskitiik on populaarsed turismisihtkohad.

## Viited

## Välislingid
* Ahauseni veebileht
Ķeiži

**Ķeiži** on küla (*ciems*) Lätis Valmiera piirkonnas Jērcēni vallas. Küla asub valla keskusest Jērcēnist 10, endisest piirkonnakeskusest Strenčist 8,8 ja Riiast 123,9 kilomeetri kaugusel.

Viis küla ümbruses kasvavat pärna ja üks vaher on looduskaitse all. Ķeiži asub osaliselt Ziemeļgauja kaitstaval maastikul.

Asula jääb maantee A3 äärde. Külas on Ķeiži bussipeatus. 

Aastail 2009–2021 kuulus küla Strenči piirkonda.

## Elanikkond


* 33 (2000)
* 26 (2011)
* 16 (2016)

* 16 (2021)
* 23 (2025)


## Viited